PanARMENIAN.Net - Հայաստանի նախագահ Ռոբերտ Քոչարյանի հրավերով այսօր պաշտոնական այցով Հայաստան է ժամանել Բուլղարիայի նախագահ Գեորգի Պրվանովը: Բարձրաստիճան հյուրի դիմավորման պաշտոնական արարողությունից հետո կայացել է երկու երկրների ղեկավարների առանձնազրույցը: Հանդիպման ընթացքում նախագահները քննարկել են հայ-բուլղարական հարաբերությունների, համագործակցության ներկա վիճակին եւ հեռանկարներին վերաբերող հարցերի լայն շրջանակ, ինչպես նաեւ տեսակետներ են փոխանակել տարածաշրջանային ու միջազգային հարցերի վերաբերյալ: Այնուհետեւ կայացել է հայ-բուլղարական բանակցություններն ընդլայնված կազմով: